સૌ પ્રથમ ગૂંદાને ધોઈ કોરાં કરી, ભાંગી ને મીઠાનો હાથ લઈ બિયાં કાઢવાં. વાંસની સળીથી પણ બિયાં કાઢી શકાય છે. તેમાં દાબીને મેથીનો સંભાર ભરવો. હવે, કેરીને ધોઈ કટકા કરી, મીઠામાં રગદોળી, એક દિવસ અગાઉ આથી રાખવા. બીજે દિવસે કપડા ઉપર પાથરી બરાબર કોરા કરવા. એક કથરોટમાં કેરીના કટકા લઈ, તેમાં તેલ નાંખી, મસાલો નાંખવો. બરણીમાં એક થર કેરીનો અને એક થર ગૂંદાનો એમ ભરવું. ઉપર કેરીનો થર રાખવો. તેના ઉપર મેથીનો સંભાર પાથરવો અને થોડું તેલ નાખવું. ત્રીજે દિવસે અથાણું ડૂબે તેટલું તેલ નાખવું.